Κουμάνοι

Οι **Κουμάνοι** ή **Κομάνοι** ή **Πολόβτσυ** (Τουρκικά: *kuman / [[Πληθυντικός|πληθ.]] kumanlar*, Ουγγρικά: *kun / πληθ. kunok*) ήταν τουρκικός νομαδικός λαός, ο δυτικός κλάδος της συνομοσπονδίας Κουμάνων - Κιπτσάκων. Μετά την εισβολή των Μογγόλων στο Κράτος των Ρως (1237), πολλοί αναζήτησαν άσυλο στην Ουγγαρία και στη Βουλγαρία. Άλλοι ερευνητές αναφέρουν ότι οι Κουμάνοι ήταν ευπρόσδεκτοι στην Ουγγαρία πριν τη μογγολική εισβολή. 

Λαός που σχετιζόταν με τους Πετσενέγους,, και αναφέρεται ως *Πολόβτσυ* (ορθή προφορά στα ρωσικά: *Παλόφτσυ*) στις ρωσικές πηγές, κατοίκησαν μια περιοχή βόρεια της Μαύρης Θάλασσας (Εύξεινος Πόντος) και κατά μήκος του ποταμού Βόλγα, γνωστή ως Κουμανία, όπου έπαιξαν μαζί με τους Κιπτσάκους ρόλο στην πολιτική του Καυκάσου και της Χωρεσμίας . Εντέλει, αρκετοί εγκαταστάθηκαν δυτικά της Μαύρης Θάλασσας, επηρεάζοντας την πολιτική των Ρως του Κιέβου, της Χρυσής Ορδής, της Βουλγαρίας, της Σερβίας, της Ουγγαρίας, της Μολδαβίας, και της Βλαχίας. Οι φυλές των Κουμάνων και των Κιπτσάκων ενώθηκαν πολιτικά σε μια συνομοσπονδία. Η Κουμανική γλώσσα μαρτυρείται σε ορισμένα μεσαιωνικά χειρόγραφα και είναι η περισσότερο γνωστή από τις πρώιμες Τουρκικές γλώσσες. Ο *[[Codex Cumanicus]]* (Κουμανικός Κώδικας) ήταν γλωσσολογικό εγχειρίδιο που γράφτηκε προς βοήθεια των Καθολικών ιεραποστόλων της περιοχής. 

Ως νομάδες πολεμιστές από τη στέπα της Ευρασίας, οι Κουμάνοι άσκησαν επίμονη πίεση στα μεσαιωνικά Βαλκάνια. Το βασικό όργανο της επιτυχημένης άσκησης πολιτικής των Κουμάνων ήταν η στρατιωτική δύναμη και η πίεση στα εξασθενημένα από τις εμφύλιες διαμάχες βαλκανικά κράτη. Οι πιέσεις αυτές είχαν ως αποτέλεσμα να εγκατασταθούν ομάδες Κουμάνων και αναμειχθούν με τους γηγενείς πληθυσμούς. Υφίσταται μάλιστα διαμάχη για το αν τρεις διαδοχικές βουλγαρικές δυναστείες, των Ασενιδών, των Τερτεριδών και η δυναστεία Σισμάν, όπως και η ιδρυτική βλάχικη δυναστεία των Βασαραβιδών είναι κουμανικής προέλευσης. Ωστόσο, σε ό,τι αφορά στις περιπτώσεις των Ασενιδών και των Βασαραβιδών, μεσαιωνικά χειρόγραφα τις αναφέρουν ως βλάχικες, ρωμανικές δυναστείες. Οι Κουμάνοι έπαιξαν ενεργό ρόλο στο Βυζάντιο, την Ουγγαρία και τη Σερβία, καθώς ενσωματώθηκαν στις αριστοκρατικές τάξεις των κοινωνιών αυτών των κρατών.

## Λεηλασίες και υποστήρηξη στον ψευδό-Διογένη
Το 1094, οι Κουμάνοι, υποστηρίζοντας τον ψευδο-Διογένη που παρίστανε ότι είναι ένας από τους γιούς του Ρουμάνου Διογένη (αυτοκράτορας της Ρωμαίικης αυτοκρατορίας από το 1067 εος το 1071), πέρασαν τον Δούναβη και κατέβηκαν εος την Ανδριανούπολη . Ο ψευδο-Διογένης τους είχε πει ότι εκεί ο Νικηφόρος Βρυέννιος που κατοίχε την πόλη ήταν θείος του και θα τους άνοιγε τις πύλες της πολις αλλά αυτός, βλέποντας τον από τους τοίχους, τους λέει ότι δεν ήταν αυτός και ότι δεν αναγνώριζε την φονή του (λογικό εφόσον και οι δυο γιοι του Διογένη είχαν πεθάνει πριν αρκετά χρόνια). Έμειναν 48 ημέρες οι Κουμάνοι μπροστά στην πόλη αλλά στο τέλος τους έδιωξαν οι Ρωμαίοι.

Ένας Αλακασεύς πήγε τότε να βρει τον βασιλιά Αλέξιο Α᾽ Κομνηνό για να του πει ότι ήξερε τον ψευδόΔιογένη επειδή οι πατέρες τους ήταν γνωστοί και ότι θα του έβρισκε μια λύση. Εκεί κουρεύει λοιπόν τα μαλλιά και τα μούσια του, παριστάνει και μερικές βλάβες στο σώμα του και πάει να βρει τον ψευδόΔιογενη λέγοντας ότι οι Ρωμαίοι τον βασάνισαν επειδή ήθελε να βοηθήσει τον ψευδοΔιογενη στα σχέδια του. Του λέει να πάνε μαζί να πάρουνε το φρούριο της Πούτζας που ο επικεφαλής της ήταν φίλος του και θα άνοιγε τις πύλες. Έρχεται τότε ο ψευδοΔιογενης μέσα στην πόλη με μερικούς κουμανους, τον πάνε στα λουτρά και του κάνουνε μεγάλο γεύμα. Μια που μέσυσαν και κοιμήθηκαν, ο Αλακασεύς και οι στρατιώτες της πόλης τους περνούν τα όπλα, τα άλογα και σκωτόνουν και όλους τους Κουμάνους. Ο ψευδοΔιογενης στέλνετε αιχμάλωτος προς την Κωνσταντινούπολη και τυφλώνεται (ότι γινόταν κλασσικά σε όσους προσπαθούσαν να πάρουν τον θρόνο).

Εν το μεταξύ, οι Κουμάνοι συνέχιζαν όμως να λεηλατούν τα μέρει της Ρωμαϊκής αυτοκρατορίας με πάνω από 12,000 ανθρώπους. Ο Αλἐξιος Α᾽ Κομνηνός αναγκάστηκε να τους διώξει με στρατό και απ´ότι λέει η Άννα Κομνηνή, σκωτοθηκαν 7,000 και αιχμαλώτισαν 3,000. Συνέχισαν όσοι είχαν μείνει όμως να λεηλατούν και χρειάστηκε μια τελευταία κίνηση του στρατού των Ρωμαίων εος που να γυρίσουν από την άλλη μεριά του Δούναβη στον βορά της Μαύρης Θάλασσας.

Το 1114, οι Κουμάνοι πάλι πέρασαν τον Δούναβη για να λεηλατήσουν την Ρωμαϊκή αυτοκρατορία. Ο Αλέξιος Α᾽ Κομνηνός πήγε λοιπόν στην Φιλιππούπολη για να τους διώξει. Αυτοί, μαθαίνοντας τον εισερχομό του, έφυγαν αμέσως πίσω. Ο Αλέξιος Α᾽ Κομνηνός προσπάθησε μεν να στείλει μερικούς στρατιώτες να τους παρακολουθήσουν εώς και στην άλλη πλευρά του Δούναβη για να πιάσει μερικούς, αλλά χωρίς επιτυχία.

## Μάχες με τους Ρως του Κιέβου
Οι Κουμάνοι αντιμετώπισαν για πρώτη φορά τους Ρως το 1055, όταν προέλασαν ενάντια στο Πριγκηπάτο του Περεγιάσλαβλ, αλλά ο Πρίγκηπας Βσέβολοντ ήρθε σε συμφωνία μαζί τους (πιθανόν χρηματικής φύσεως) αποφεύγοντας έτσι τη στρατιωτική αντιπαράθεση. Το 1061, παρόλα αυτά, οι Κουμάνοι, υπό τον φύλαρχο Σοκάλ, εισέβαλαν και κατέστρεψαν το Πριγκηπάτο του Περεγιάσλαβλ, με αποτέλεσμα να ξεκινήσει ένας πόλεμος που θα κρατούσε 175 έτη. To 1068, στη μάχη του ποταμού Αλτά, οι Κουμάνοι νίκησαν τους στρατούς των τριών υιών του Γιαροσλάβ του Σοφού, Μεγάλου Πρίγκηπα Ιζιασλάβ Α΄ του Κιέβου, Πρίγκηπα Σβιατοσλάβ του Τσερνίγκοφ, και Πρίγκηπα Βσέβολοντ του Περεγιάσλαβλ. Μετά τη νίκη τους, οι Κουμάνοι επανειλημμένα εισέβαλαν στα εδάφη των Ρως του Κιέβου, κατέστρεψαν τη γη και πήραν ομήρους, που έγιναν σκλάβοι τους ή πουλήθηκαν ως τέτοιοι σε αγορές στα νότια. Οι πιο ευπρόσβλητες περιοχές των Ρως υπήρξαν τα εδάφη του Πριγκηπάτου του Περεγιάσλαβλ, του Πριγκηπάτου του Νόβγκοροντ-Σέβερσκ και του Πριγκηπάτου του Τσερνίγκοφ.

Το 1093 οι Κουμάνοι νίκησαν αρχικώς τον Μεγάλο Πρίγκηπα Βλαντίμιρ Β΄ Μονομάχο του Κιέβου στη μάχη του ποταμού Στούγκνα, αλλά αργότερα ηττήθηκαν από τις συνδυασμένες δυνάμεις των πριγκηπάτων των Ρως υπό την ηγεσία του Μονομάχου και εκδιώχθηκαν έξω από τα σύνορα των Ρως έως τον Καύκασο. Στις μάχες αυτές κάποιοι Πετσενέγοι και Ογούζοι Τούρκοι απελευθερώθηκαν από τους Κουμάνους και ενσωματώθηκαν στο συνοριακό σώμα φύλαξης των συνόρων των Ρως. Λίγο αργότερα, το 1096, 1097, ο χαγάνος των Κουμάνων Μπονιάκ εξαπέλυσε εισβολές στο Κίεβο. Το 1096 μάλιστα, πυρπόλησε τα πριγκηπικά ανάκτορα του Μεγάλου Πρίγκηπα του Κιέβου στην περιοχή Μπερεστόβε και λεηλάτησε τη Λαύρα των Σπηλαίων του Κιέβου.

Στα 1097/1099, ο Μεγάλος Πρίγκηπας Σβιατοπόλκ Β΄ του Κιέβου αιτήθηκε τη βοήθεια των Κουμάνων ενάντια στον βασιλιά Κολομάν της Ουγγαρίας, που βρισκόταν σε διένεξη με τον Πρίγκηπα Βολοντάρ του Περεμίσλ. Ο Ούγγρος βασιλιάς διέσχισε με το στρατό του τα Καρπάθια Όρη και πολιόρκησε το Περεμίσλ (σημερινό Πρζέμισλ στην Πολωνία), γεγονός που προκάλεσε τον Πρίγκηπα Νταβίντ Ιγκόρεβιτς της Βολυνίας, σύμμαχο του Βολοντάρ, να πείσει τους Κουμάνους να επιτεθούν στους Ούγγρους, υπό την ηγεσία των χαγάνων Μπονιάκ και Αλτουνοπά. Οι Κουμάνοι ανέλαβαν δράση και συνέτριψαν τον ουγγρικό στρατό. Το *Φωτισμένο Χρονικό*, ένα ουγγρικό χρονικό του Μεσαίωνα, αναφέρει ότι "σπάνια οι Ούγγροι είχαν υποστεί τέτοια σφαγή όπως σε εκείνη τη μάχη". Το 1104, οι Κουμάνοι συμμάχησαν με τον Πρίγκηπα Βολοντάρ του Περεμίσλ. Το 1106, εισέβαλαν στο Πριγκηπάτο της Βολυνίας, αλλά απωθήθηκαν από τον Μεγάλο Πρίγκηπα Σβιατοπόλκ Β΄ του Κιέβου. Το 1105 και το 1107, ο χαγάνος των Κουμάνων Μπονιάκ πραγματοποίησε πάλι επιδρομές στο Κίεβο. Το 1107 όμως, ηττήθηκε κοντά στο Λούμπνυ από τις δυνάμεις των Ρως πριγκήπων. Το 1109 ο Βλαντίμιρ Β΄ Μονομάχος εξαπέλυσε επιδρομή ενάντια στους Κουμάνους και κατέλαβε "1.000 σκηνές". Στα 1111, 1113 και 1116, σημειώθηκαν επιδρομές των Ρως κατά των Κουμάνων που είχαν ως αποτέλεσμα την απελευθέρωση και ενσωμάτωση περισσότερων Πετσενέγων και Ογούζων στην επικράτεια των Ρως. Μετά το θάνατο του πολεμοχαρούς Σβιατοπόλκ Β΄ του Κιέβου το 1125, οι Κουμάνοι επέστρεψαν στη στέπα κατά μήκος των συνόρων των Ρως. Το 1128 σημειώθηκαν νέες εχθροπραξίες. Οι πηγές των Ρως αναφέρουν ότι ο Σεβίντς, υιός του χαγάνου Μπονιάκ, εξέφρασε την επιθυμία να "φυτέψει" το σπαθί του "στη Χρυσή Πύλη του Κιέβου", καθώς είχε πράξει παλαιότερα ο πατέρας του.

Στις 20 Μαρτίου 1155, ο Πρίγκηπας του Περεγιάσλαβλ, Γκλεμπ Γιούριεβιτς, κατέλαβε το Κίεβο με τη βοήθεια ενός στρατού των Κουμάνων υπό τον Κουμάνο πρίγκηπα Τσεμγκούρα. Το 1160, οι κουμανικές επιδρομές στα εδάφη των Ρως αποτελούσαν πλέον ετήσια παράδοση. Οι επιθέσεις αυτές πίεζαν τους Ρως και παρενοχλούσαν τις εμπορικές οδούς προς τη Μαύρη Θάλασσα και την Κωνσταντινούπολη, αναγκάζοντας τους Ρως να αποφασίσουν να αντισταθούν. Την περίοδο 1166-1169 οι προσβολές σταμάτησαν, όταν ο Δούκας του Βλαντίμιρ, Αντρέι Μπογκολιούμπσκι, εγγονός του χαγάνου Αγιέπα των Κουμάνων (υιός της κόρης του), πήρε τον έλεγχο του Μεγάλου Πριγκηπάτου του Κιέβου και εγκατέστησε τον Μεγάλο Πρίγκηπα Γιούριεβιτς ως μαριονέτα του. Αργότερα, οι διάφοροι πρίγκηπες του Πριγκηπάτου του Τσερνίγκοφ επιχείρησαν να χρησιμοποιήσουν το στρατό του Κουμάνου χαγάνου Κοντσέκ εναντίον του Μεγάλου Πριγκηπάτου του Κιέβου και του Μεγάλου Δουκάτου του Βλαντίμιρ (μετά το 1169 και την κατάληψη του Κιέβου, το Δουκάτο του Βλαντίμιρ μετονομάστηκε σε Μεγάλο Δουκάτο του Βλαντίμιρ). Το 1177, ένας στρατός Κουμάνων λεηλάτησε έξι πόλεις που ανήκαν στους Μπερεντέι (τουρκική φυλή, μέλος της συνομοσπονδίας φυλών Καρακαλπάκ) και τους Τόρκους. Η συμμαχία μεταξύ Κουμάνων και Πριγκηπάτου του Τσερνίγκοφ υπέστη μια καταστροφική ήττα το 1180, οπότε και ο αδελφός του χαγάνου Κοντσέκ, Ελρούτ, σκοτώθηκε στη μάχη. Το 1183, οι Ρως νίκησαν ένα μεγάλο στρατό Κουμάνων και συνέλαβαν τον χαγάνο τους Κομπιάκ, καθώς και τους υιούς του και άλλους αξιωματούχους του.

Επακόλουθα, ο χαγάνος Κοντσέκ διεξήγαγε διαπραγματεύσεις. Το 1185, ο Ίγκορ Σβιατοσλάβιτς, Πρίγκηπας του Νόβγκοροντ-Σέβερσκ, επιτέθηκε στους Κουμάνους κοντά στον ποταμό Καγιάλα, αλλά ηττήθηκε, γεγονός που απαθανατίστηκε στο ανώνυμο επικό ποίημα των Ρως *Η Ιστορία της Εκστρατείας του Ίγκορ*, και την όπερα του Αλεξάντρ Μποροντίν, *Πρίγκηπας Ίγκορ*.

## Παραπομπές


## Εξωτερικοί σύνδεσμοι
* 


Κατηγορία:Εισβολές στην Ευρώπη
Κατηγορία:Ιστορία της Ρωσίας του Κιέβου
Κατηγορία:Μεσαιωνικό Βασίλειο της Ουγγαρίας
Κατηγορία:Μεσαιωνική ιστορία της Ουκρανίας
Κατηγορία:Πρώιμη μεσαιωνική ιστορία της Μολδαβίας
Κατηγορία:Νομαδικές ομάδες στην Ευρασία
Κατηγορία:Πρώιμη μεσαιωνική ιστορία της Ρουμανίας
Κατηγορία:Τουρκικά φύλα
Κατηγορία:Μεσαιωνική ιστορία της Ρωσίας
Κατηγορία:Εξαφανισμένοι τουρκικοί λαοί